Rikunarita-ORG/Wikinium huggingface dataset:
# Kota

Kota
Tampere, kota nagara Finlandia
**Kota**, numutkeun définisi universal, nyaéta hiji daérah urban anu béda jeung désa atawa kampung dumasar kana ukuran, kapadetan pangeusi, kapentingan, atawa status hukumna.

Dina kontéks wilayah di Indonésia, kota mangrupa babagian wilayah administratif di Indonésia sanggeus propinsi, nu dipingpin ku walikota. Sejaba ti kota, babagéan wilayah administratif sanggeus propinsi nyaéta kabupatén. Sacara umum, kabupatén jeung kota mibanda wewenang nu sarua. Kabupatén lain *bawahan* propinsi, sabab bupati atawa walikota henteu tanggung jawab ka gubernur. Kabupatén atawa kota mangrupa daérah otonom nu miboga wewenang ngatur jeung ngurus urusan pamaréntahannana sorangan.

Saméméhna, istilah *kota* dipikawanoh minangka *Daérah Tingkat II Kotamadya*. Ti saprak dilarapkeunna Undang-undang Nomer 22 Taun 1999 ngeunaan Pamaréntahan Daérah, istilah *Daérah Tingkat Kotamadya* diganti jadi ukur *kota* wungkul. Istilah "Kota" di propinsi Nanggroe Acéh Darussalam disebut ogé "Banda"

## Tempo ogé

* Kabupatén
* Kacamatan
* Désa
* Daptar Kabupatén jeung Kota di Indonésia
# Pulitik

|  |  |  |  |  |
| --- | --- | --- | --- | --- |
| Alfabét Latin |   | ᮞᮥᮔ᮪ᮓ |   |   |

**Pulitik** nyaéta prosés sarta cara kelompok pikeun nyieun kaputusan. Sanajan ilahar dipaké keur pamaréntah, sifat pulitik ogé ditalungtik di pausahaan, akademik, agama sarta institusi séjén. **Élmu pulitik** nyaéta élmu ngeunaan paripolah politik, uji akurasi sarta pamakéan kakuatan, contona kamampuan keur ngaruntagkeun lawan.

|  |  |
| --- | --- |
|  | Artikel *ieu mangrupa taratas, perlu disampurnakeun. Upami sadérék uninga langkung paos perkawis ieu, dihaturan kanggo ngalengkepan.* |
# Démokrasi

Anggota PDI-P di handap kapamingpinan Megawati salila kampanyé di Pemilu
**Démokrasi** asalna tina Basa Yunani *démokratia*. Demos artina rahayat, sedengkeun kratia artina pamaréntahan. Nagara nu paham démokrasi, ngahormat kana hak pulitik warga negarana. Maranéhna bébas pikeun ngébréhkeun pamadeganana.
Prakték démokrasi geus dijalankeun ku penduduk Athena, Yunani Kuna, kira-kira 2.500 taun ka tukang. Dina waktu éta, sakumna rahayat ngariung pikeun netepkeun undang-undang pikeun warga dayeuh maranéhanana. Tapi, alatan kamekaran jumlah penduduk anu kitu gancang nambahan, palaksanaan démokrasi ayeuna nyaéta ngaliwatan wawakil. Rahayat milih wawakilna pikeun nyieun kaputusan luhur ngaran maranéhanana. Dina nagara démokratis, kabéh warga mibanda hak partisipasi dina pamaréntahan. Di Indonésia contona, warga anu geus umurna 17 taun atawa kungsi nikah bisa milu dina pemilihan umum (pemilu) pikeun milih présidén sarta wawakil présidénna, anggota DPR minangka wawakilna di pamaréntah puseur, sarta anggota DPRD di pamaréntahan wewengkon.

## Démokrasi Langsung sarta Wawakil

Aya dua wangun palaksanaan démokrasi, nyaéta démokrasi langsung sarta démokrasi wawakil. Nurutkeun Jéan Jacques Rousséau (1712-1778), filsuf Perancis, démokrasi langsung bisa dijalankeun lamun minuhan hal katut (1) jumlah wargana leutik, (2) pemilikan sarta kamakmuran kabagi rata, (3) masarakat sarta kabudayaanna boga sipat homogen. Prakték démokrasi langsung kungsi dijalalnkeun dina mangsa pamaréntahan Kleistenes di Athena, Yunani Kuna (508 SM). Sedengkeun démokrasi wawakil nyaéta hiji kaputusan dicokot ti sora panglobana. Demokasi wawakil mimitina ngembang dina abad ka-18 sarta abad ka-19 di Inggris sarta Amérika Sarikat. lolobana nagara di dunya ieu ngalaksanakeun sistem pamaréntahan dina wangun démokrasi wawakil. Pamingpin nagara sarta wawakil rahayat dipilih ku rahayat ngaliwatan pemilu. Nagara anu ngajalankeun sistem démokrasi sarupaning ieu biasana disebut nagara républik.

## Tingali ogé

* Wangun pamaréntahan

## Rujukan

|  |  |
| --- | --- |
|  | Artikel *ieu mangrupa taratas, perlu disampurnakeun. Upami sadérék uninga langkung paos perkawis ieu, dihaturan kanggo ngalengkepan.* |